CELEX: 32015R2406
Language: lv
Date: 2015-12-18 00:00:00
Title: Komisijas Regula (ES) 2015/2406 (2015. gada 18. decembris), ar kuru attiecībā uz 1. starptautisko grāmatvedības standartu groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (Dokuments attiecas uz EEZ)

19.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 333/97
            
         KOMISIJAS REGULA (ES) 2015/2406
   (2015. gada 18. decembris),
   ar kuru attiecībā uz 1. starptautisko grāmatvedības standartu groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1) un jo īpaši tās 3. panta 1. punktu,
   tā kā:
   
               (1)
            
            
               Ar Komisijas Regulu (EK) Nr. 1126/2008 (2) tika pieņemti vairāki starptautiski standarti un to interpretācijas, kas bija spēkā 2008. gada 15. oktobrī.
            
         
               (2)
            
            
               Starptautisko grāmatvedības standartu padome (IASB) 2014. gada 18. decembrī publicēja 1. starptautiskā grāmatvedības standarta Finanšu pārskatu sniegšana grozījumus ar nosaukumu Informācijas atklāšanas iniciatīva. Grozījumu mērķis ir uzlabot informācijas atklāšanas efektivitāti un mudināt uzņēmumus izmantot profesionālu vērtējumu, lai noteiktu, kāda informācija jāatklāj savos finanšu pārskatos, piemērojot 1. SGS.
            
         
               (3)
            
            
               1. SGS grozījumi nozīmē, ka attiecīgi jāizdara grozījumi 34. SGS un 7. starptautiskajā finanšu pārskatu standartā (SFPS), lai nodrošinātu starptautisko grāmatvedības standartu saskanību.
            
         
               (4)
            
            
               Apspriešanās ar Eiropas Finanšu pārskatu padomdevēju grupu apstiprina, ka 1. SGS grozījumi atbilst Regulas (EK) Nr. 1606/2002 3. panta 2. punktā izklāstītajiem pieņemšanas kritērijiem.
            
         
               (5)
            
            
               Tāpēc būtu attiecīgi jāgroza Regula (EK) Nr. 1126/2008.
            
         
               (6)
            
            
               Šajā regulā paredzētie pasākumi ir saskaņā ar Grāmatvedību regulējošās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1126/2008 pielikumu groza šādi:
   
               a)
            
            
               1. starptautisko grāmatvedības standartu (SGS) Finanšu pārskatu sniegšana groza, kā norādīts šīs regulas pielikumā;
            
         
               b)
            
            
               34. SGS Starpperioda finanšu pārskatu sniegšana un 7. starptautisko finanšu pārskatu standartu (SFPS) Finanšu instrumenti: informācijas atklāšana groza saskaņā ar 1. SGS grozījumiem, kā norādīts šīs regulas pielikumā.
            
         2. pants
   Ikviens uzņēmums piemēro 1. pantā minētos grozījumus, vēlākais, no dienas, kad sākas tā pirmais finanšu gads, kurš sākas 2016. gada 1. janvārī vai vēlāk.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 18. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 243, 11.9.2002., 1. lpp.
   
   
      (2)  Komisijas 2008. gada 3. novembra Regula (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (OV L 320, 29.11.2008., 1. lpp.).
   
      PIELIKUMS
      
         Informācijas atklāšanas iniciatīva
      
      (1. SGS grozījumi)
      
         Grozījumi
      
      
         1. SGS Finanšu pārskatu sniegšana
         
      
      Groza 10., 31., 54.–55., 82.A, 85., 113.–114., 117., 119. un 122. punktu, iekļauj 30.A, 55.A, 85.A–85.B un 139.P punktu un svītro 115. un 120. punktu. 29.–30., 112., 116., 118. un 121. punkts nav grozīts, bet ir ietverts uzskatāmības labad.
      
         Pilns finanšu pārskatu kopums
      
      
               
                  10.
               
               
                  Pilns finanšu pārskatu kopums ietver:
                  
                              
                                 a)
                              
                           
                           
                              
                                 finanšu stāvokļa pārskatu perioda beigās;
                              
                           
                        
                              
                                 b)
                              
                           
                           
                              
                                 peļņas vai zaudējumu un citu ienākumu pārskatu par konkrēto periodu;
                              
                           
                        
                              
                                 c)
                              
                           
                           
                              
                                 pašu kapitāla izmaiņu pārskatu konkrētajā periodā;
                              
                           
                        
                              
                                 d)
                              
                           
                           
                              
                                 naudas plūsmu pārskatu par konkrēto periodu;
                              
                           
                        
                              
                                 e)
                              
                           
                           
                              
                                 piezīmes, kas ietver nozīmīgu grāmatvedības politiku un citu skaidrojošu informāciju;
                              
                           
                        
                              
                                 (ea)
                              
                           
                           
                              
                                 salīdzinošu informāciju par iepriekšējo periodu, kā precizēts 38. un 38.A punktā; un
                              
                           
                        
                              
                                 f)
                              
                           
                           
                              
                                 finanšu stāvokļa pārskatu uz iepriekšējā perioda sākumu gadījumā, ja uzņēmums retrospektīvi piemēro grāmatvedības politiku vai veic retrospektīvu koriģēšanu finanšu pārskata posteņos, kā arī, ja tas pārklasificē posteņus finanšu pārskatos saskaņā ar 40.A–40.D punktu.
                              
                           
                        
                     Pārskatos uzņēmums ir tiesīgs izmantot nosaukumus, kas atšķiras no šajā standartā norādītajiem. Piemēram, nosaukuma “peļņas vai zaudējumu un citu ienākumu pārskats” vietā uzņēmums ir tiesīgs izmantot nosaukumu “apvienotais ienākumu pārskats”.
                  
                  
                     …
                  
               
            
         Būtiskums un apvienošana
      
      
               
                  
                     29.
                  
               
               
                  Katra būtiska līdzīgu posteņu klase jāuzrāda atsevišķi. Atšķirīga veida vai funkcijas posteņi jāuzrāda atsevišķi, ja vien tie nav nebūtiski.
               
            
               
                  30.
               
               
                  Finanšu pārskati veidojas, apstrādājot informāciju par daudziem darījumiem vai citiem notikumiem, kurus apkopo grupās pēc to veida vai funkcijas. Pēdējais posms apvienošanas un klasifikācijas procesā ir koncentrēta un klasificēta to datu sniegšana, kuri veido posteņus finanšu pārskatos. Ja atsevišķs postenis nav būtisks, tad pārskatos vai piezīmēs to apvieno ar citiem posteņiem. Posteni, kas nav pietiekami būtisks, lai to atsevišķi uzrādītu finanšu pārskatos, tomēr var uzrādīt atsevišķi piezīmēs.
               
            
               
                  30.A
               
               
                  Piemērojot šo un citus SFPS, uzņēmums pieņem lēmumu, ņemot vērā visus būtiskos faktus un apstākļus, kā tas apvieno informāciju finanšu pārskatos, kuri ietver piezīmes. Uzņēmums nedrīkst mazināt finanšu pārskatu saprotamību, aizēnojot būtisku informāciju ar nebūtisku informāciju vai apvienojot būtiskus posteņus, kuriem ir atšķirīgas būtības vai funkcijas.
               
            
               
                  31.
               
               
                  Dažos SFPS precizēta informācija, kas ir jāiekļauj finanšu pārskatos, kuri ietver piezīmes. Ja informācija šīs informācijas atklāšanas rezultātā nav būtiska, uzņēmumam nav jāievēro SFPS konkrētas informācijas atklāšanas prasības. Tas attiecas pat uz gadījumu, ja SFPS ietverts konkrētu prasību saraksts vai tās ir aprakstītas kā minimālās prasības. Uzņēmums apsver arī to, vai sniegt papildu informāciju, ja atbilstība konkrētajām SFPS prasībām ir nepietiekama, lai finanšu pārskatu lietotāji varētu izprast konkrētu darījumu, citu notikumu un apstākļu ietekmi uz uzņēmuma finansiālo stāvokli un darbības finansiālajiem rezultātiem.
               
            …
      
         Informācija, kas jāsniedz finanšu stāvokļa pārskatā
      
      
               
                  
                     54.
                  
               
               
                  Finanšu stāvokļa pārskatā jāiekļauj šādi posteņi:
                  
                              
                                 a)
                              
                           
                           
                              …
                           
                        
            
               
                  
                     55.
                  
               
               
                  Papildu posteņi (tostarp norādot atsevišķi 54. punktā uzskaitītos posteņus), nosaukumi un starpsummas finanšu stāvokļa pārskatā jāuzrāda, ja tas ir svarīgi, lai izprastu uzņēmuma finansiālo stāvokli.
               
            
               
                  55.A
               
               
                  Ja uzņēmums uzrāda starpsummas saskaņā ar 55. punktu, šīs starpsummas:
                  
                              a)
                           
                           
                              ietver posteņus, ko veido summas, kas atzītas un novērtētas saskaņā ar SFPS;
                           
                        
                              b)
                           
                           
                              uzrāda un marķē tā, lai posteņi, kas veido starpsummu, ir skaidri un saprotami;
                           
                        
                              c)
                           
                           
                              ir atbilstīgas no viena perioda līdz otram periodam saskaņā ar 45. punktu; un
                           
                        
                              d)
                           
                           
                              nenorāda ar lielāku nozīmi nekā starpsummas un kopsummas saskaņā ar SFPS finanšu stāvokļa pārskatā.
                           
                        
            …
      
         Informācija, kas sniedzama citu ienākumu sadaļā
      
      
               
                  
                     82.A
                  
               
               
                  Citu ienākumu sadaļā jāietver posteņi, kuros norāda konkrētā perioda:
                  
                              
                                 a)
                              
                           
                           
                              
                                 citu ienākumu posteņus (izņemot b) apakšpunktā minētās summas), kas klasificēti pēc to veida un sagrupēti tajos, kas saskaņā ar citiem SFPS:
                              
                              
                                          
                                             i)
                                          
                                       
                                       
                                          
                                             turpmāk netiks pārklasificēti peļņā vai zaudējumos; un
                                          
                                       
                                    
                                          
                                             ii)
                                          
                                       
                                       
                                          
                                             turpmāk tiks pārklasificēti peļņā vai zaudējumos, ja izpildīti noteikti nosacījumi;
                                          
                                       
                                    
                        
                              
                                 b)
                              
                           
                           
                              
                                 pēc pašu kapitāla metodes uzskaitīto asociēto uzņēmumu un kopuzņēmumu citu ienākumu daļu, kas sadalīta tādu posteņu daļā, kuri saskaņā ar citiem SFPS:
                              
                              
                                          
                                             i)
                                          
                                       
                                       
                                          
                                             turpmāk netiks pārklasificēti peļņā vai zaudējumos; un
                                          
                                       
                                    
                                          
                                             ii)
                                          
                                       
                                       
                                          
                                             turpmāk tiks pārklasificēti peļņā vai zaudējumos, ja izpildīti noteikti nosacījumi;
                                          
                                       
                                    
                        …
               
            
               
                  
                     85.
                  
               
               
                  Papildu posteņus (tostarp norādot atsevišķi 82. punktā uzskaitītos posteņus), nosaukumus un starpsummas peļņas vai zaudējumu un citu ienākumu pārskatā(-os) uzrāda, ja tas ir svarīgi, lai izprastu uzņēmuma darbības finansiālajiem rezultātiem.
               
            
               
                  85.A
               
               
                  Ja uzņēmums uzrāda starpsummas saskaņā ar 85. punktu, šīs starpsummas:
                  
                              a)
                           
                           
                              ietver posteņus, ko veido summas, kas atzītas un novērtētas saskaņā ar SFPS;
                           
                        
                              b)
                           
                           
                              uzrāda un marķē tā, lai posteņi, kas veido starpsummu, ir skaidri un saprotami;
                           
                        
                              c)
                           
                           
                              ir atbilstīgas no viena perioda līdz otram periodam saskaņā ar 45. punktu; un
                           
                        
                              d)
                           
                           
                              nenorāda ar lielāku nozīmi nekā starpsummas un kopsummas saskaņā ar SFPS peļņas vai zaudējumu un citu ienākumu pārskatā(-os).
                           
                        
            
               
                  85.B
               
               
                  Uzņēmums peļņas vai zaudējumu un citu ienākumu pārskatā(-os) uzrāda posteņus, kas visas saskaņā ar 85. punktu uzrādītās starpsummas saskaņo ar starpsummām vai kopsummām saskaņā ar SFPS šajā(-os) pārskatā(-os).
               
            …
      
         Struktūra
      
      
               
                  
                     112.
                  
               
               
                  Piezīmes:
                  
                              
                                 a)
                              
                           
                           
                              
                                 sniedz informāciju par finanšu pārskatu sagatavošanas pamatprincipiem un konkrētām grāmatvedības politikām, kas izmantotas saskaņā ar 117.–124. punktu;
                              
                           
                        
                              
                                 b)
                              
                           
                           
                              
                                 atklāj SFPS pieprasīto informāciju, kas nav atklāta citur finanšu pārskatos, un
                              
                           
                        
                              
                                 c)
                              
                           
                           
                              
                                 sniedz informāciju, kas nav atklāta citur finanšu pārskatos, bet ir svarīga, lai tos izprastu.
                              
                           
                        
            
               
                  
                     113.
                  
               
               
                  Piezīmes pēc iespējas jāsniedz sistemātiskā veidā. Nosakot sistemātisku veidu, uzņēmums ņem vērā ietekmi uz finanšu pārskatu saprotamību un salīdzināmību. Visi posteņi finanšu stāvokļa pārskatā, peļņas vai zaudējumu un citu ienākumu pārskatā(-os), pašu kapitāla izmaiņu pārskatā un naudas plūsmas pārskatā jāuzrāda ar savstarpēju atsauci uz saistītu informāciju piezīmēs.
               
            
               
                  114.
               
               
                  Piezīmju sistemātiskas kārtošanas vai apvienošanas piemēri:
                  
                              a)
                           
                           
                              lielākas nozīmes piešķiršana darbības jomām, kuras uzņēmums uzskata par vissvarīgākajām, lai izprastu tā darbības finansiālos rezultātus un finansiālo stāvokli, piemēram, informācijas apvienošana par konkrētām saimnieciskām darbībām;
                           
                        
                              b)
                           
                           
                              informācijas apvienošana par līdzīgi novērtētiem posteņiem, piemēram, aktīviem, kas novērtēti patiesajā vērtībā; vai
                           
                        
                              c)
                           
                           
                              posteņu secības ievērošana peļņas vai zaudējumu un citu ienākumu pārskatā(-os) un finanšu stāvokļa pārskatā, piemēram:
                              
                                          i)
                                       
                                       
                                          paziņojums par atbilstību SFPS (skatīt 16. punktu);
                                       
                                    
                                          ii)
                                       
                                       
                                          nozīmīgas izmantotās grāmatvedības politikas (skatīt 117. punktu);
                                       
                                    
                                          iii)
                                       
                                       
                                          pamatojoša informācija par finanšu stāvokļa pārskatā, peļņas vai zaudējumu un citu ienākumu pārskatā(-os), pašu kapitāla izmaiņu pārskatā un naudas plūsmas pārskatā uzrādītajiem posteņiem tādā secībā, kādā sniegts katrs pārskats un katrs postenis, un
                                       
                                    
                                          iv)
                                       
                                       
                                          cita informācija, tostarp:
                                          
                                                      (1)
                                                   
                                                   
                                                      iespējamās saistības (skatīt 37. SGS) un neatzītās līgumos noteiktās apņemšanās, un
                                                   
                                                
                                                      (2)
                                                   
                                                   
                                                      nefinanšu informācija, piemēram, uzņēmuma finanšu riska pārvaldības mērķi un politikas (skatīt 7. SGS).
                                                   
                                                
                                    
                        
            
               
                  115.
               
               
                  [Svītro]
               
            
               
                  116.
               
               
                  Piezīmes, kas informē par finanšu pārskatu sagatavošanas pamatprincipiem un konkrētām grāmatvedības politikām, var uzrādīt kā finanšu pārskatu atsevišķu sadaļu.
               
            
         Informācijas atklāšana par grāmatvedības politikām
      
      
               
                  
                     117.
                  
               
               
                  Uzņēmumam jāatklāj nozīmīgas grāmatvedības politikas, tostarp:
                  
                              
                                 a)
                              
                           
                           
                              
                                 novērtēšanas princips (vai principi), kas izmantots finanšu pārskatu sagatavošanā, un
                              
                           
                        
                              
                                 b)
                              
                           
                           
                              
                                 citas izmantotās grāmatvedības politikas, kas ir svarīgas, lai saprastu finanšu pārskatus.
                              
                           
                        
            
               
                  118.
               
               
                  Ir svarīgi, lai lietotāji būtu informēti par novērtēšanas pamatprincipiem vai principiem, kas izmantoti finanšu pārskatos (piemēram, sākotnējās izmaksas, kārtējās izmaksas, neto pārdošanas vērtība, patiesā vērtība vai atgūstamā summa), tāpēc, ka pamatprincipi, kurus ievēro, gatavojot finanšu pārskatus, būtiski ietekmē to analīzi. Ja finanšu pārskatos lieto vairāk par vienu novērtēšanas principu, piemēram, ja pārvērtē konkrētas aktīvu grupas, pietiek norādīt aktīvu un saistību kategorijas, kurām piemēro katru novērtēšanas principu.
               
            
               
                  119.
               
               
                  Pieņemot lēmumu par to, vai jāatklāj konkrēta grāmatvedības politika, vadība apsver, vai informācijas atklāšana palīdzētu lietotājiem izprast, kā darījumi, citi notikumi un apstākļi atspoguļoti pārskatā ietvertajos finansiālajos rezultātos un finansiālā stāvokļa atspoguļojumā. Ikviens uzņēmums ņem vērā savas darbības veidu un politikas, kuru atklāšanu finanšu pārskatu lietotāji šāda veida uzņēmumam uzskatītu par nepieciešamu. Informācijas atklāšana par konkrētām grāmatvedības politikām ir īpaši noderīga lietotājiem, ja šīs politikas tiek atlasītas no SFPS atļautajām alternatīvajām politikām. Piemērs ir informācijas atklāšana par to, vai uzņēmums ieguldījuma īpašumam piemēro patiesās vērtības vai izmaksu modeli (skatīt 40. SGS Ieguldījuma īpašums). Daži SFPS sevišķi pieprasa atklāt informāciju par konkrētām grāmatvedības politikām, ieskaitot izvēles, kuras ir izdarījusi vadība, izvēloties dažādas pieļaujamās politikas. Piemēram, 16. SGS pieprasa atklāt informāciju par novērtēšanas principiem, kurus pielieto pamatlīdzekļu grupām.
               
            
               
                  120.
               
               
                  [Svītro]
               
            
               
                  121.
               
               
                  Grāmatvedības politika var būt svarīga uzņēmuma darbības veida dēļ, pat ja pārskata un iepriekšējo periodu summas nav būtiskas. Ir lietderīgi atklāt arī jebkuru svarīgu grāmatvedības politiku, kuru SFPS nav īpaši pieprasījis, bet kura ir izvēlēta un piemērota saskaņā ar 8. SGS.
               
            
               
                  
                     122.
                  
               
               
                  Uzņēmumam nozīmīgās grāmatvedības politikās vai citās piezīmēs jāatklāj informācija, vērtējumi, neskaitot tos, kas ietverti aplēsēs (skatīt 125. punktu), kurus vadība ir izdarījusi uzņēmuma grāmatvedības politiku īstenošanas procesā, kuriem ir bijusi visnozīmīgākā ietekme uz finanšu pārskatos atzītām summām.
               
            …
      PĀREJAS PERIODS UN SPĒKĀ STĀŠANĀS DATUMS
      …
      
               
                  139.P
               
               
                  Ar Informācijas atklāšanas iniciatīvu (1. SGS grozījumi), ko izdeva 2014. gada decembrī, grozīts 10., 31., 54.–55., 82.A, 85., 113.–114., 117., 119. un 122. punkts, iekļauts 30.A, 55.A un 85.A–85.B punkts un svītrots 115. un 120. punkts. Uzņēmums šos grozījumus piemēro gada periodiem, kas sākas 2016. gada 1. janvārī vai vēlāk. Ir pieļaujama agrāka piemērošana. Uzņēmumiem nav jāatklāj informācija saskaņā ar 8. SGS 28.–30. punktu saistībā ar šiem grozījumiem.
               
            
         Izrietoši grozījumi pārējos standartos
      
      
         7. SFPS Finanšu instrumenti: informācijas atklāšana
         
      
      Groza 21. punktu un iekļauj 44.BB punktu.
      
         Grāmatvedības politikas
      
      
               
                  21.
               
               
                  Saskaņā ar 1. SGS Finanšu pārskatu sniegšana (pārstrādāts 2007. gadā) 117. punktu uzņēmumam jānorāda nozīmīgās grāmatvedības politikas, tostarp novērtēšanas princips (vai principi), kas izmantots finanšu pārskatu sagatavošanā, kā arī citas izmantotās grāmatvedības politikas, kas ir svarīgas, lai saprastu finanšu pārskatus.
               
            …
      SPĒKĀ STĀŠANĀS DATUMS UN PĀREJA
      …
      
               
                  44.BB
               
               
                  Ar Informācijas atklāšanas iniciatīvu (1. SGS grozījumi), ko izdeva 2014. gada decembrī, grozīts 21. un B5. punkts. Uzņēmums šos grozījumus piemēro gada periodiem, kas sākas 2016. gada 1. janvārī vai vēlāk. Ir pieļaujama minēto grozījumu agrāka piemērošana.
               
            B pielikumā groza B5. punktu.
      
         Citas informācijas atklāšana – grāmatvedības politikas (21. punkts)
      
      
               
                  B5
               
               
                  21. punktā pieprasīts atklāt informāciju par novērtēšanas principu (vai principiem), kas izmantoti finanšu pārskatu sagatavošanā, un citām lietotām grāmatvedības politikām, kuras ir būtiskas finanšu pārskatu izprašanai. Par finanšu instrumentiem šāda informācijas atklāšana var ietvert:
                  
                              a)
                           
                           
                              …
                           
                        
            1. SGS (pārstrādāts 2007. gadā) 122. punkts arī pieprasa uzņēmumam līdz ar nozīmīgām grāmatvedības politikām vai citām piezīmēm atklāt informāciju, vērtējumus, neskaitot tos, kas ietverti aplēsēs, kuras vadība ir izdarījusi uzņēmuma grāmatvedības politiku īstenošanas procesā, kurām ir bijusi visnozīmīgākā ietekme uz finanšu pārskatos atzītām summām.
      
         34. SGS Starpperioda finanšu pārskatu sniegšana
         
      
      Groza 5. punktu un pievieno 57. punktu.
      STARPPERIODA FINANŠU PĀRSKATA SATURS
      
               
                  5.
               
               
                  Saskaņā ar 1. SGS finanšu pārskatu pilno kopumu veido šādas sastāvdaļas:
                  …
                  
                              e)
                           
                           
                              piezīmes, kas ietver nozīmīgu grāmatvedības politiku un citu skaidrojošu informāciju;
                           
                        …
               
            SPĒKĀ STĀŠANĀS DATUMS
      …
      
               
                  57.
               
               
                  Ar Informācijas atklāšanas iniciatīvu (1. SGS grozījumi), ko izdeva 2014. gada decembrī, grozīts 5. punkts. Uzņēmums šo grozījumu piemēro gada periodiem, kas sākas 2016. gada 1. janvārī vai vēlāk. Ir pieļaujama minētā grozījuma agrāka piemērošana.